སྡེ་དགེ་པར་ཁང་གི་པར་ཤིང་རྙིང་གྲས་ལོ་གསུམ་རྗེས་ནས་པར་མཚམས་གཞག་རྒྱུའི་དྲིལ་བསྒྲགས་དང་ངོ་སྤྲོད་བྱེད་པའི་མཛད་སྒོ་རྫོང་དེར་སྤེལ་བ་དང་སྡེ་དགེ་རྫོང་སྡེ་དགེ་པར་ཁང་གི་རིག་དངོས་དོ་དམ་ཅུས་ཀྱི་འབྲེལ་ཡོད་འགན་ཁུར་བས་ངོ་སྤྲོད་བྱས་པར་གཞིགས་ན།སྡེ་དགེ་པར་ཁང་ནང་ཉར་ཚགས་བྱེད་པའི་པར་ཤིང་རྙིང་པདང་རི་མོའི་པར་གཞི་རྙིང་པནི་བོད་མི་རིགས་ལོ་རྒྱུས་རིག་གནས་ཀྱི་རྟེན་གཞི་གལ་ཆེན་ཡིན་པ་དང་།ལོ་རྒྱུས་ཀྱི་རྩ་ཆེའི་རིག་གནས་ཤུལ་བཞག་ཀྱང་ཡིན།དེའི་རྐྱེན་གྱིས་སྡེ་དགེ་རྫོང་ཨུ་དང་རྫོང་སྲིད་གཞུང་།སྡེ་དགེ་པར་ཁང་གིས་རིག་རྫས་རྩ་ཆེན་སྲུང་སྐྱོང་བྱེད་པའི་ཕྱོགས་སུ་ལངས་ཏེ།རིག་དངོས་དོ་དམ་བྱ་རྒྱུའི་འབྲེལ་ཡོད་གཏན་འབེབས་དང་ཟུང་འབྲེལ་བྱས་ནས་ལོ་གསུམ་འགོར་རྗེས་པར་ཁང་ཡོངས་ཀྱིས་པར་ཤིང་རྙིང་པ་ཉར་ཚགས་དང་སྲུང་སྐྱོང་བྱ་རྒྱུའི་ཐག་བཅད་པར་མ་ཟད།སྡེ་དགེ་པར་ཁང་གི་པར་ཤིང་རྙིང་པ་ཆེས་མཐའ་མའི་པར་འདེབས་མཚམས་བཞག་པར་འདེབས་ཀྱིས་སྡེ་དགེ་པར་ཁང་ཚུར་གདན་དྲངས་པ་རེད།